พระมหาราชครูพิธีศรีวิสุทธิคุณ (สวาสดิ์ รังสิพราหมณกุล)

พระมหาราชครูพิธีศรีวิสุทธิคุณ นามเดิม สวาสดิ์ รังสิพราหมณกุล เป็นประธานพระครูพราหมณ์ผู้ประกอบพระราชพิธีบรมราชาภิเษก พุทธศักราช 2493 ถวายพระบาทสมเด็จพระมหาภูมิพลอดุลยเดชมหาราช บรมนาถบพิตร

 ประวัติ 
พระมหาราชครูพิธีศรีวิสุทธิคุณ มีนามเดิมว่า สวาสดิ์ รังสิพราหมณกุล เกิดวันที่ 23 พฤษภาคม พ.ศ. 2441 ณ ตำบลโพงพาง อำเภอยานนาวา จังหวัดพระนคร เป็นบุตรพระราชครูวามเทพมุนี (หว่าง รังสิพราหมณกุล) กับนางแก้ว รังสิพราหมณกุล

เรียนอักขรสมัยที่โรงเรียนวัดราชบูรณะ จังหวัดพระประแดง แล้วเรียนชั้นมัธยมศึกษาที่โรงเรียนสวนกุหลาบวิทยาลัย จนถึงชั้นมัธยมศึกษาปีที่ 4 จึงลาออกในเดือนธันวาคม พ.ศ. 2457 เพื่อเข้ารับราชการในกรมพราหมณ์พิธี กระทรวงวัง ในวันที่ 1 กันยายน พ.ศ. 2458

วันที่ 23 พฤษภาคม พ.ศ. 2461 เดินทางติดตามบิดาไปศึกษาขนบประเพณีและพิธีการของพราหมณ์ที่ประเทศอินเดีย กลับถึงกรุงเทพฯ วันที่ 8 สิงหาคม 

วันที่ 6 กรกฎาคม พ.ศ. 2462 ได้เข้าอุปสมบทเป็นพระภิกษุ ณ วัดบวรนิเวศราชวรวิหาร โดยมีสมเด็จพระมหาสมณเจ้า กรมพระยาวชิรญาณวโรรส เป็นพระอุปัชฌาย์

พระมหาราชครูพิธีศรีวิสุทธิคุณถึงแก่กรรมกะทันหันจากภาวะหัวใจวายเมื่อวันพฤหัสบดีที่ 3 มิถุนายน พ.ศ. 2503 เวลา 17.00 น. ได้รับพระราชทานเพลิงศพ ณ เมรุวัดมกุฏกษัตริยาราม วันที่ 11 กันยายน พ.ศ. 2503

 บรรดาศักดิ์ 
 2 มกราคม พ.ศ. 2458 ได้รับพระราชทานสัญญาบัตรตั้งเป็น หลวงราชมุนี
 23 กุมภาพันธ์ พ.ศ. 2473 ได้รับพระราชทานบรรดาศักดิ์เป็น พระราชครูวามเทพมุนี รามเวทีศรีไสยศาสตร์ อนุษฏุภวาทโกศล จางวางกรมพราหมณ์พิธี ถือศักดินา 1,000
 5 ธันวาคม พ.ศ. 2494 ได้รับพระราชทานสัญญาบัตรตั้งเป็น พระมหาราชครูพิธีศรีวิสุทธิคุณ วิบุลยเวทย์บรมหงส์ พรหมพงศ์พฤฒาจารย์ ตำแหน่งประธานพระครูพราหมณ์ ถือศักดินา 1,000

 อ้างอิง 
 เชิงอรรถ

 บรรณานุกรม

  (พิมพ์เป็นอนุสรณ์ในงานพระราชทานเพลิงศพ พระมหาราชครูพิธีศรีวิสุทธิคุณ (พราหมณ์สวาสดิ์ รังสิพราหมณกุล) ณ เมรุวัดมกุฏกษัตริยาราม วันที่ 11 กันยายน พุทธศักราช 2503)

หมวดหมู่:ประธานพระครูพราหมณ์
หมวดหมู่:สกุลรังสิพราหมณกุล
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:ผู้ได้รับเครื่องราชอิสริยาภรณ์ จ.ช.
หมวดหมู่:ผู้ได้รับเหรียญรัตนาภรณ์ ว.ป.ร.5
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:บุคคลจากเขตยานนาวา
หมวดหมู่:บุคคลจากโรงเรียนสวนกุหลาบวิทยาลัย